ระเบียบกรมสรรพสามิตระเบียบกรมสรรพสามิตว่าด้วยการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศหรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกันพ.ศ.๒๕๕๒[๑] เพื่อให้การปฏิบัติเกี่ยวกับการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศ หรือตามสัญญากับนานาประเทศ หรือทางการทูตตามหลักถ้อยทีถ้อยปฏิบัติต่อกันตามประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๘๕) ลงวันที่ ๑๓ พฤษภาคม พ.ศ. ๒๕๕๒และประกาศกระทรวงการคลัง เรื่อง หลักเกณฑ์และเงื่อนไขการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศ หรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกัน พ.ศ. ๒๕๕๒ ลงวันที่ ๒๑ กันยายน พ.ศ.๒๕๕๒ เป็นไปโดยถูกต้องและมีประสิทธิภาพอาศัยอำนาจตามความในข้อ ๒ ข้อ ๓ และข้อ ๕แห่งประกาศกระทรวงการคลัง เรื่อง หลักเกณฑ์และเงื่อนไขการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศ หรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกัน พ.ศ. ๒๕๕๒ ลงวันที่ ๒๑ กันยายน พ.ศ.๒๕๕๒ อธิบดีกรมสรรพสามิต จึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมสรรพสามิตว่าด้วยการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศ หรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกัน พ.ศ. ๒๕๕๒ข้อ ๒ระเบียบนี้ให้ใช้บังคับตั้งแต่วันที่๑๔ พฤษภาคม พ.ศ. ๒๕๕๒ เป็นต้นไปข้อ ๓ในระเบียบนี้น้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์หมายความว่า น้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศ หรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกันข้อ ๔ผู้นำเข้าที่ประสงค์จะขอยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ให้ยื่นคำขอต่อสรรพสามิตพื้นที่ตามแบบ ภษ. 01 - 35/กท้ายระเบียบนี้พร้อมหลักฐานที่กำหนดในแบบ ณสำนักงานสรรพสามิตพื้นที่ที่ด่านศุลกากรตั้งอยู่ก่อนที่จะมีการนำเข้าเพื่อนำหลักฐานการยกเว้นภาษีดังกล่าวไปแสดงต่อกรมศุลกากรเพื่อขอรับการยกเว้นภาษีในการนำเข้านั้นข้อ ๕เมื่อสิ้นงวดการจำหน่ายแล้ว หากปรากฏว่าปริมาณน้ำมันนำเข้าที่ขอยกเว้นภาษีมีจำนวนมากกว่าปริมาณน้ำมันที่จำหน่ายผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศ หรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกันเกินกว่าร้อยละ ๐.๕ให้ผู้นำเข้าชำระภาษีพร้อมเบี้ยปรับและเงินเพิ่มตามจำนวนที่แตกต่างดังกล่าวในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้น เว้นแต่จะเป็นการสูญหายหรือขาดจำนวนไปโดยมีเหตุผลอันสมควรซึ่งได้รับความเห็นชอบจากผู้อำนวยการสำนักมาตรฐานและพัฒนาการจัดเก็บภาษี๒ข้อ ๖การดำเนินการใด ๆเกี่ยวกับการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามประกาศกรมสรรพสามิต เรื่อง หลักเกณฑ์ วิธีการ และเงื่อนไขในการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศหรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกันซึ่งได้ดำเนินการไว้ก่อนวันที่ออกระเบียบนี้ ให้ถือเป็นการดำเนินการตามระเบียบนี้ข้อ ๗ให้ผู้อำนวยการสำนักมาตรฐานและพัฒนาการจัดเก็บภาษี๒ เป็นผู้รักษาการและวินิจฉัยสั่งการ และผ่อนผันการปฏิบัติตามระเบียบนี้ประกาศณ วันที่ ๒๒ ตุลาคม พ.ศ. ๒๕๕๒อารีพงศ์ภู่ชอุ่มอธิบดีกรมสรรพสามิต[เอกสารแนบท้าย]๑. คำขอยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิฯตามระเบียบกรมสรรพสามิตว่าด้วยการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิฯ(ภษ. 01-35/ก)๒. แบบแจ้งปริมาณการจำหน่ายน้ำมันเบนซินที่ไร้สารตะกั่วที่ขอยกเว้นภาษี๓. รายละเอียดแสดงการจำหน่ายสินค้าให้แก่ผู้ได้รับเอกสิทธิ๔. เอกสารรับรองการจำหน่ายน้ำมันเบนซินที่ไร้สารตะกั่วที่ขอยกเว้นภาษี(ดูข้อมูลจากภาพกฎหมาย)ปริยานุช/ผู้จัดทำ๗มกราคม ๒๕๕๓นันท์นภัสร์/ตรวจ๗มกราคม ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๑๘๒ ง/หน้า ๓/๒๑ ธันวาคม ๒๕๕๒